
ПРОТОКОЛ № 55
от 28.07.2026 година

Р Е Ш Е Н И Е  № 806
Относно: Приемане Годишен финансов отчет за 2025 г. и Информация за финансово – икономическите резултати за 2025 г. на „ Тролейбусен транспорт – обществени превози - Враца” ЕООД

ОБЩИНСКИ СЪВЕТ

На основание чл.21, ал.2 от ЗМСМА, чл.137, ал.1 от ТЗ, чл.10, ал.1, т.3 от Наредбата за реда за упражняване на правата на собственост на Община Враца в търговските дружества и при мотиви, подробно изложени в предложението

РЕШИ:

1. Приема Годишен финансов отчет за 2025 г. на „Тролейбусен транспорт– обществени превози - Враца” ЕООД.
2. Приема Информация за финансово-икономическите резултати за 2025 г. на „Тролейбусен транспорт - обществени превози - Враца” ЕООД.
3. Възлага на Управителя да предприеме необходимите действия по обявяване на Годишния финансов отчет за 2025 година, съгласно предвидения в закона ред.

4. Избира регистриран одитор, дипломиран експерт счетоводител, за проверка и заверка на финансовия отчет на  „Тролейбусен транспорт – обществени превози - Враца” ЕООД за 2026 година – Пламен Ангелов – Диплом за правоспособност РО № 0316.
5. Освобождава „Тролейбусен транспорт – обществени превози - Враца” ЕООД от внасяне на дивидент за 2025 година, като сумата бъде насочена за погасяване на кредит.
6. Нe освобождава от отговорност Управителя на „Тролейбусен транспорт – обществени превози - Враца” ЕООД.
Приложение: Информация за финансово – икономическите резултати на „Тролейбусен транспорт – обществени превози Враца” ЕООД.
РЕЗУЛТАТИ ОТ ПРОВЕДЕНО ГЛАСУВАНЕ:

ЗА – 27: Адр.Тодоров, В.Врачовски, В.Янков, В.Георгиев, Вл.Христов, Вл.Миленков, Вл.Лакова, Д.Димитров, Д.Пеев, Е.Илиева, Ив.Иванов, Иво Ралчовски, Иво Иванов, Ир.Иванова, Л.Петков, М.Симеонова, М.Стойчевски, М.Ангелов, М.Калистратов, Н.Василев, Н.Велчовска, Н.Дакева, Р.Петков, С.Александрова, Ст.Попов, Ст.Стаменов и Цв.Николаева.

ПРОТИВ – 0

ВЪЗДЪРЖАЛИ СЕ – 3: Б.Банчев, Т.Петров и Хр.Найденов.
ПРОЕКТЪТ ЗА РЕШЕНИЕ СЕ ПРИЕМА
д-р владимир христов

Председател на Общински съвет – Враца

Вярно с оригинала

Нина Спасова

Гл.експерт за работа с общинските съветници

Приложение
 И Н Ф О Р М А Ц И Я

 

за финансово-икономическите резултати за 2025 г. на  „Тролейбусен транспорт – обществени превози - Враца” ЕООД 

Дружеството е с предмет на дейност: превоз на пътници, търговска реклама и производствена дейност и услуги със 100 % участие на Община Враца. Регистрирано с ф.д. № 3591/1991 г. Капиталът на дружеството е в размер на 51 975 лв., като през  2025 година не е извършвана промяна в размера и структурата на капитала.  Дружеството е с едностепенна форма на управление и се управлява от управител – Виктория Начева.

Финансовите резултати от дейността на  дружеството към 31.12.2025 г. са:

	№ по ред
	Показател
	Мяр

ка
	Отчет

2025 г.
	отчет

2024 г.
	%

	1.
	Приходи от дейност
	х.лв.
	12 455
	12 090
	+3.02

	2.
	Разходи от дейност
	х.лв.
	12 368
	12 047
	+2.66

	3.
	Финансов резултат печалба/загуба
	х.лв.
	87
	43
	+102.33

	4.
	Вземания
	х.лв.
	118
	276
	-133.90

	5.
	Задължения
	х.лв.
	1 171
	1 334
	-12.22

	6.
	Налични парични средства
	х.лв.
	390
	15
	

	7.
	Средносписъчен състав персонал
	бр.
	84
	86
	-2.33

	8.
	Средства за работна заплата
	х.лв.
	3 225
	2 776
	+16.17

	
	
	
	
	
	


Приходите  са увеличени в сравнение с 2024 година с 365 х. лв. 

Приходите от услуги са увеличени с 2 738  х. лв., докато другите приходи, в т.ч. приходи от финансирания са намалели с 2 323 х. лв. /основно от приходи от финансирания/.

Разходите през 2025 година  са увеличени в сравнение с 2024 година  с 321 х. лв. 

Увеличението е основно в разходите за заплати и осигурителни вноски / с 449 х.лв./, както поради увеличаването на минималната работна заплата, така и от стремежа на дружеството да компенсира персонала с по-високи възнаграждения, с цел привличане на кадри и намаляване на текучеството. Амортизациите са намалели в сравнение с 2024 година с 1 431 лв. Разходите за външни услуги в по-голямата си част са свързани с поддържане и ремонт на автопарка на дружеството.

Реализираният финансов резултат е печалба в размер на 87 х. лв., с 44 х. лв. повече  от печалбата за 2024 година. 

Забележка: В представения отчет за приходи и разходи и счетоводен баланс не е посочен корпоративния данък по ЗКПО върху годишния финансов резултат в размер на 8 702 лева, след приспадането на който чистата печалба след облагане става 79 х.лв. Отчета е заверен от експерт-счетоводител в този му вид.

Вземанията на дружеството към 31.12.2025 г. са намалели в сравнение с  края на 2024 година със 158 х. лв.   Задълженията към края на 2025 година  са намалели със 163 хил. лв.  Задълженията са класифицирани като такива под 1 година от възникването им, т.е.  текущи в размер на 666 х. лв. и задължения над 1 година – 505 х. лв. /това са задължения към финансови институции по кредити/.  Наличните парични средства към 31.12.2025 година са 390 х. лв. Вземанията и наличните парични средства към края на годината не са достатъчни за покриване на текущите задължения /изключвайки тези към финансови институции/. Възможно е това да е моментно състояние към датата на изготвяне на баланса.

Годишният финансов отчет за 2025  година е заверен от дипломиран експерт – счетоводител – Пламен Ангелов /“Ангелов одитинг“ ООД/.

В съответствие с изискванията на чл.39 от Закона за счетоводството и СС 1 от Националните стандарти за финансови отчети на малки и средни предприятия е изготвен и Годидшен доклад за дейността през 2025 година, който съдържа повечето от основните елементи за оповестяване, съгласно изискванията на Закона за счетоводството.

`Разпределяне на печалбата и формиране на дивидент
Съгласно чл.48, ал.1 от Наредбата за реда за упражняване на правата на собственост на Община Враца в търговските дружества: „Едноличните търговски дружества с ограничена отговорност с изключение на лечебните заведения отчисляват дивидент за общината в размер на 50 процента от печалбата след данъчно облагане».
Финансовият резултат след данъчно облагане е печалба в размер на 79 х. лв., решение на Общински съвет е дали дружеството ще отчислява дивидент или ще бъде освободено от плащането му, за сметка на приоритетен разход и цели.

Годишният финансов отчет  на дружеството подлежи на задължителна заверка, съгласно изискванията на Закона за счетоводство / отговаря на 3 от критериите по чл.37, ал.1, т.1 от ЗС/ и  на основание чл.10, ал.1, т.7 от Наредбата за упражняване на правата  на собственост на Община Враца в търговските дружества Общински съвет Враца е необходимо да избере одитор за 2026 година.

Публикувано на: 31.07.2026 г.�Влиза в сила на 28.07.2026 г.

